Ńdɔ Adonias mɔ́n Hagit a ngátádi nâ a hɛ́d ńtīé, nyé nâ: “Mǎ māzu bɔ ńkūkúmá.” Ńdɔ a ngákom émēn bikálíg ai bəwulu bíkálíg, ai bod məwóm mə́tán yǎ bə́ wulugu nyé mīḿbíl ósū. 6Á ńtīé ényiŋ wóé, ésīá ā ndzí kig liŋan ai nyé tɔ eyɔŋ nə́ ā sísílī nyé hə nâ: “Ású dzé wābɔ ná ?” A ngábə́ fə eyə́gan ábə̌ŋ mod, nyiá á ngábedan nyé ai Absalom. 7A ngákɔ́bɔ ai Yoab mɔ́n Seruya ai Abiatar; ńdɔ̄ bə́ ngákə á ngām Adonias. 8Hədá tɔ fada Sadog, tɔ Benayahuhu mɔ́n Yehoyada, tɔ profɛ́d Natan, tɔ Shiméi, tɔ Réi, tɔ miǹgungúl mí bod mí Dávid bə́ ngábə́ kig á ngām Adonias. 9Amǒs ziŋ Adonias a ngábə́ túniŋi miǹtómbá, bəyóm bə́ nyag ai tsíd mə́vɔ́ŋ á ḿfīm “Ákɔ́g Ásěn” yǎ á nə́ babi ai etǎm Ein Rogel, ńdɔ a ngábánda bə̄bə́nyāŋ bə́sə bɔ́n bə́ ńkúkúmá ai bətə́bə ósú bə́ ńkúkúmá bə́sə̄ yǎ Yúda. 10Hədá a təge bándā profɛ́d Natan, tɔ Benayahu, tɔ miǹgungúl mí bod, tɔ Salomóŋ mǎnyāŋ wōē.